דירה בעיצוב חדשני ומהממת ביופיה, במיקום מרכזי, מטבח מאובזר להפליא, שרות מהטובים שנתקלתי אי פעם. חדר אחד בגודל סביר החדר השני ממש צפוף. בכניסה לדירה יש ספסל עליו ניתן לפרוס עד 2 או 3 מזוודות, אין ממש מקום לשים יותר משלוש מזוודות בדירה, אנחנו הגענו עם 7 מזוודות והנחנו בכל מקום אפשרי ברצפת הסלון ועל הכורסאות בסלון. המצעים והמגבות חדשים ונעימים, מיטות מאוד מפנקות ונוחות. שרותים ומקלחת נפרדים, במקלחת יש מתלה מחמם מגבות. יש מעלית, אמנם מאוד קטנה ויכולה להכיל עד 2 אנשים, אבל הצלחנו להכניס אפילו טיולון לתינוק עם אדם אחד. במטבח יש מדיח כלים, מכונת כביסה ומקרר מיני, שיכול להכיל יחסית המון מוצרים. בחדרים, אין ארונות עם מדפים, אבל ניתן לתלות מספר חולצות וחליפות. יש מספיק שקעים ליד המיטות. השולחן בפינת האוכל דיי רחב ומכיל עד 6 איש. הספה בסלון נפתחת, רצפת פרקט נעימה ושטיח בסלון. הדירה דיי מאובטחת, יש קוד כניסה לבניין ולאחר מכן יש צ'יפ במפתחות כדי להיכנס לאזור המעלית. יש תמיד למי לפנות כדי לשאול שאלות או לבקש דבר מה. הדירה נמצאת על כיכר הרפובליקה וקרובה לתחנות אוטובוס ורכבות במרחק הליכה של שתי דקות. בסביבה יש מספר רב של סופרמרקטים ובתי מרקחת. אזור הומה אדם וממש כיף. בצמוד לכניסה לבניין קיימת מסעדה אסייתית טעימה ושווה לאוהבי הז'אנר. אם אגיע שוב, בודאי שאחזור לכאן.